তারপর আশরাফ বলে যেতে লাগলো অনর্গল ওর অভিবাসনের পেছনের কাহিনী । কিছুক্ষন আগের আমার খোঁচাটা ও অতি সহজেই হজম করে নিলো। আশরাফ এসেছে পাকিস্তান থেকে । ওর জন্ম যদিও ইরানে । ওর বাবা শাহের অনুসারী কমিউনিষ্ট । ১৯৭৯ সালে খোমেনীর তথাকথিত ইসলামী বিপ্লবের সময় হাজার হাজার শাহের অনুসারীকে খুন করা হয় । সে সময় আশরাফের বয়স বিশ বছর। পরিবারে সাথে তেহরান থেকে পালিয়ে পাকিস্তানে আসে আশরাফ । তারপর সেখান থেকে আমেরিকা আসে ১৯৯০ সালে। সে থেকে আমেরিকাতেই আছে। কিন্তু প্রচন্ড আমেরিকা বিরোধী। আমেরিকাতে মুসলমানদের কোন আশা ভরসা নেই। আমেরিকানরা হাড়ে-মাংশে মুসলমান বিদ্ধেষী । আশরাফের এহেন অন্তহীন অভিযোগের পাহাড় ।